cyanic-selkie/wikianc huggingface dataset:
Estaus Unius
Ciencia y tecnolochía
L'apocheu d'o Nazismo en os anyos 1930 fació que muitos cientificos europeus, incluyindo-ie Albert Einstein y Enrico Fermi, emigraran enta os Estaus Unius. Mientres a Segunda Guerra Mundial o prochecto Manhattan desembolicó armas nucleyars, dentrando asinas en a era atomica. A cursa espacial produció un gran empentón en os campos de l'astronautica, a ciencia de materials y os ordinadors. En os Estaus Unius se desembolicó tamién l'ARPANET y o suyo succesor, Internet. Hue os prencipals ingresos ta la investigación, un 64%, s'obtienen d'o sector privato. Os Estaus Unius son líders mundials en publicacions cientificas y factor d'impacto. Os ciudadans americanos poseyen muitos productos tecnolochicos en as suyas casas y cuasi toz tienen conexión a Internet de banda ampla. O país ye o prencipal productor de comida modificada cheneticament; mas d'a metat d'a superficie d'os suyos cautivos son biotecnolochicos.
Transporte
thumb|O rete d'autopistas interestatals, que tien una [[longaria de 46.876 km. ]]
En a vida cutiana o transporte mas emplegato en Estaus Unius ye o coche. En 2003, yeran 759 os automobils por cada 1.000 americanos en comparanza con os 472 por cada 1.000 habitants d'a Unión Europea. Alto u baixo un 40% d'os vehiclos personals son furgonetas, toterrenos u cambionetas. L'adulto meyo americano (contando tanto conductors como no conductors) pasa bels 55 menutos conducindo cada día, viachando 29 km.
Enerchía
O mercato enerchetico d'Estaus Unius ye de 29.000 terawatt-hora anyals. O consumo d'enerchía per capita ye equivalent a 7,7 toneladas de petrolio a l'anyo, en comparanza en Alemanya ye de 4,2 y en Canadá de 8,3 toneladas. En 2005, un 40% d'a suya enerchía s'obtenió d'o petrolio, un 23% d'o carbón y un 22% d'o gas natural. A resta estio subministrada por as fuents d'enerchía renovables Os Estaus Unius son o primer consumidor mundial de petrolio. Mientres muitas decadas, a enerchía nucleyar ha teniu un papel limitato en relación con atros muitos países desembolicatos, en parte por l'accident de Three Mile Island en 1979. En 2007 s'han feito requestas ta la construcción de nuevas plantas nucleyars.
Demografía
thumb|right|Mayors grupos de antipasatos por condau, anyo 2000. A población total d'Estaus Unius estimada por a Oficina de Censo d'os Estaus Unius ye de 308.049.000 personas, incluyindo-ie bels 11,2 millons d'inmigrants ilegals que s'estima i viven. Asinas, os Estaus Unius son o tercer país mas poblato d'o mundo dimpués de China y a India. A tasa de creiximiento d'a suya población ye de 0,98%, comparada con o 0,11% d'a Unión Europea. A tasa de naixencias ye de 13,82 por 1.000, un 30% por debaixo d'a meya mundial, encara que ye mayor que cualsiquier país europeu fueras de Albania y Irlanda. En l'anyo fiscal 2008, 1,1 millons d'inmigrants obtenioron a residencia legal. Mexico ha estato mientres mas de dos decadas o país d'orichen d'a mayor parte d'os inmigrants; dende 1998, China, India y Filipinas se troban tamién entre os cuatre países prencipals d'orichen. Estaus Unius ye a unica nación industrializada d'o mundo a on que os grans augmentos de población se prochectan.
O creiximiento d'a población hispana u latina (os dos termins son oficials) ye o mayor de toz os grupos etnicos. Bi ha 46,9 millons d'americanos descendients d'hispanos que son identificatos como una etnia propia por a oficina censal; o 64% d'istos son descendients de mexicanos. Entre 2000 y 2008, a población hispana ha puyato un 32%, mientres que a población no-hispana lo ha feito nomás un 4,3% A mayoría d'o creiximiento ye por inmigración; asinas, en 2007 un 12,6% d'a población estausunidense yera naixida difuera d'o país, estando d'istos un 54% naixius d'America Latina. A fertilidat ye tamién atro factor important; una muller hispana tien de meya tres fillos. Tanimientres a tasa de fertilidat d'as mullers negras no-hispanas ye de 2,2 fillos y en as mullers blancas no-hispanas d'1,8. As minorías (como son definius por a Oficina d'o Censo toz os no-hispanos y no blancos multirracials) constituyen un 34% d'a población; y s'estima que serán a mayoría d'a población en l'anyo 2042.
Alto u baixo un 82% d'os americanos vien en arias urbanas (seguntes a Oficina d'o Censo, incluyindo-ie tamién os suburbios);, a metat d'istos vive en ciudaz con poblacions de mas de 50.000 habitants. En 2008, 273 localidaz teneban una población superior a los 100.000 habitants, nueu ciudaz blincaban d'o millón de residents, y cuatre ciudaz global teneban mas de 2 millons (Nueva York, Los Angeles, Chicago y Houston). Bi ha cincuanta y dos arias metropolitanas con una población de mas d'1 millón d'habitants. D'entre as cincuanta arias metropolitanas con mayor creiximiento, cuaranta y siet se troban en l'ueste y o sud. As arias metropolitanas de Dallas, Houston, Atlanta, y Phoenix han creixiu en mas d'un millón d'habitants entre 2000 y 2008.
Luenga
L'anglés american ye a luenga nacional de facto. Encara que no bi ha una luenga oficial a livel federal, cualques leis como a lei de requestas de naturalización standardizan l'anglés. En 2006, bels 224 millons d'estausunidenses, un 80% d'a poblacion mayor de 5 anyadas, charraba nomás l'anglés en casa. O espanyol, charrato por un 12% d'a población en casa, ye a segunda luenga mas común y mas amplament amostrata. Cualques americanos refirman a ideya de fer l'anglés luenga oficial, ya que en ye actualment en por lo menos vintidos estaus. Tanto lo hawaiián como l'anglés son idiomas oficials por lei en o estato de Hawaii. Encara que no tienen degún idioma oficial, Nuevo Mexico tien leis que promocionan l'uso de l'anglés y o castellano y Loisiana de l'anglés y o francés. En atros estaus, como California, ye obligatoria la publicación de versions en espanyol de cualques documentos gubernamentals, incluyindo-ie los formularios d'os trebunals. Bel territorio insular guarencía o reconoiximiento oficial d'as suyas luengas nativas chunto con l'anglés: o samoano y o chamorro son reconoixius en Samoa Americana y Guam, respectivament; o carolinio y o chamorro son reconoixius en as Islas Marianas d'o Norte; y o espanyol ye luenga oficial en Puerto Rico.
Relichión
thumb|right|Una ilesia [[Presbiterianismo|presbiteriana; a mayoría d'americanos s'identifican como cristianos.]]
Os Estaus Unius son oficialment un estato secular; a primera enmienda a la Constitución d'os Estaus Unius guarencía o libre exercicio d'a relichión y prohibe a creyación d'un gubierno relichioso. En un estudio de l'anyo 2002, o 59% d'os americanos dicioron que a relichión chuga un "papel muit important en as suyas vidas", una cifra muito mayor que en denguna atra nación rica. D'alcuerdo con una enquesta de 2007, o 78,4% d'os adultos s'identifican como cristianos, estando un 86,4% en 1990. Os protestants suposan un 51,3% d'os cristianos, mientres que os catolicos son un 23,9%. O estudio categoriza como evanchelicos de raza blanca a un 26,3% d'a población, estando o grupo relichioso mas gran d'o país; atro estudio estima que os evanchelicos de totas as razas son entre un 30% y un 35%. O porcentache de ciudadans de relichions no-cristianas yera en 2007 d'un 4,7%, estando d'o 3,3% en 1990. As prencipals fes no cristianas son o chudaísmo (1,7%), budismo (0,7%), islam (0,6%), hinduismo (0,4%) y unitarismo universalista (0,3%). Un 16,1% d'a población se describiba en l'anyo 2007 como agnostico, ateo u sin de relichión, cuan iste porcentache yera en 1990 de 8,2%.
Educación
thumb|right|Alto u baixo un 80% d'os estudiants universitaires d'Estaus Unius estudeya en [[Universidat publica|universidaz publicas como a Universidat de Virchinia, Patrimonio d'a Humanidat establida por Thomas Jefferson. ]]
A educación publica americana ye dirichida dende os gubiernos estatals y locals, regulada por o Departamento d'Educación d'os Estaus Unius a traviés de restriccions a las subvencions federals. Os ninos en a mayoría d'estaus han de prencipiar a escuela a la edat de seis u siet anyadas (por un regular en educación infantil u educación primaria) y rematan con dieciueito anyadas (obtenendo lo doceno grau en rematar a escuela segundaria u high school); bel estato premiten a los estudiants de dixar a escuela con dieciseis u diecisiet anyadas. Alto u baixo lo 12% d'os ninos van a escuelas relichiosas privatas. Nomás un 2% d'os ninos son educatos en a suya propia casa. En os Estaus Unius existen muitas importants institucions d'educación superior tanto privadas como publicas, asinas como community colleges con politicas de libre admisión. D'entre os nortamericanos mayors de venticinco anyadas, un 84,6% tienen o graduato escolar, un 52,6% son estudiants universitaires, un 27,2% tienen o títol de bachiller y un 9,6% un grado universitario. A tasa d'alfabetización ye alto u baixo d'un 99%. As Nacions Unidas clasifican a los Estaus Unius, con un index d'educación de 0,97, en o doceno puesto mundial.
Salut
Os Estaus Unius tienen una asperanza de vida de 77,8 anyos, un anyo menos que a meya d'Europa Occidental y entre tres y cuatre anyos menor que Noruega, Suiza y Canadá. En as dos zagueras decadas a posición d'o país en a clasificación mundial de países por asperanza de vida ha cayiu dende o puesto 11eno dica o 42eno. A mortalidat infantil ye d'un 6,37 por mil, lo que mete a los Estaus Unius en o puesto 42eno d'un total de 221 países, por dezaga de toz os países d'Europa Occidental. As tasas de supervivencia a lo cáncer en Estaus Unius son as mayors de tot o mundo. Alto u baixo un tercio d'a población adulta ye obesa y unatro tercio tien sobrepeso; a tasa d'obesidat, amás alta en o mundo industrializato, s'ha duplicato en o zaguer cuatreno de sieglo. A diabetis tipo 2, relacionada con a obesidat, ye considerada como epidemica por os profesionals d'a salut. A tasa d'emprenyaturas entre as adolescents ye de 79,8 por mil mullers, lo que ye cuasi cuatre vegadas mayor que en Francia y cinco mayor que en Alemanya. L'alborto, legal por requesta, ye un tema con muita contraversia. Muitos estaus prohiben a subvención publica de l'alborto y miran de restrinchir-los, requerindo lo premiso paterno, y obligando a un periodo d'aspera. Mientres que a tasa d'albortos ye baixando, o ratio de 241 albortos por 1.000 naiximientos y 15 albortos por 1.000 mullers entre 15 y 44 anyos ye mayor que cualsiquier atra nación occidental.
thumb|right|O [[Texas Medical Center en Houston, o mayor centro medico d'o mundo ]]
O sistema de salut d'os Estaus Unius tien muito mayor presupuesto que no en denguna atra nación, tanto en gasto per capita como en porcentache d'o PIB. A Organización Mundial d'a Salut clasifica o sistema de salut estausunidense como lo primero en capacidat de respuesta, pero lo 37eno en rendimiento total. Os Estaus Untiso son líders en innovación medica. En 2004, o sector no industrial gastó en rechira biomedica tres vegadas mas per capita que Europa.
De traza diferent a lo que se fa en atros países, en Estaus Unius o sistema de salut no ye guaranciato por o gubierno ta toz os ciudadans. En 2004, as companyias d'aseguranzas pagaban un 36% d'os gastos personals de salut, un 15% yera pagato por personas privatas, y os gubiernos federal, estatals y locals pagaban un 44%. En l'anyo 2005, 46,6 millons d'americanos, un 15,9% d'a población, no teneban aseguranza medica, 5,4 millons mas que en 2001. A prencipal causa ye l'augmento d'o numero de ciudadans que no tienen treballos que encluyan aseguranza medica. O tema d'os ciudadans sin d'aseguranza ye una cuestión politica de primer orden. Un estudio de 2009 estima que a manca d'aseguranza ye asociada con cuasi 45.000 muertes anyals. En 2006, Massachusetts se convirtió en o primer estato en incluyir aseguranza medica ta toz os ciudadans. Antiparte, o 22 de marzo de 2010 o president Barck Obama logró l'aprobación d'una reforma d'o sistema sanitario estausunidense ta guarancir a toz os ciudadans una asistencia sanitaria.
Crimen y leis
right|400px|Mapa con o nivel d'[[homicidios por condau en os Estaus Unius.]] L'aplicación d'a lei en Estaus Unius ye a primera responsabilidat d'os cuerpos de policía local y sheriff, con a policía estatal fendo servicios adicionals mas amplos. As achencias federals como lo Federal Bureau of Investigation (FBI) y o Cuerpo de Aguacils d'Estaus Unius tienen funcions especials. A ran federal y en a mayoría d'estaus, a churisprudencia actua baixo un sistema de lei común (dreito anglosaxón, en anglés common law). Os trebunals estatals fan a mayoría de chuicios; encara que os trebunals federals de cualques delitos asignatos amás d'as apelacions a los trebunals estatals.
Entre as nacions desembolicatas, os Estaus Unius se troban por dencima d'a meya en numero de crimens violentos y mas que mas de violencia relacionada con armas de fuego y homicidios. En 2007 bi habió 5,6 homicidios por cada 100.000 habitants, tres vegadas mas que en a vecina Canadá. A tasa d'homicidios en os Estaus Unius, que baixó en un 42% entre 1991 y 1999, s'ha manteniu constant dende allora. Os dreitos de posesión d'armas son un polemico tema de debate politico.
Os Estaus Unius tienen a mayor tasa de población presa d'o mundo, asinas como a mayor población total presa. En primerías de l'anyo 2008, mas de 2,3 millons de personas yeran presas, mas d'un de cada 100 adultos. A tasa actual ye alto u baixo siet vegadas mayor que as cifras de l'anyo 1980. Os hombres afroamericanos son engarcholatos alto u baixo seis vegadas mas que os hombres blancos y tres mas que os hombres hispanos. En 2006, o ratio de dentradas de chent en a garchola yera tres vegadas mayor que en Polonia, o siguient país con mayor ratio seguntes a Organización ta la Cooperación y o Desembolique Economico (OECD). Ye o país a on que mas personas s'engarcholan debiu a temas de drogas. Encara que ye abolida en a mayoría d'os países occidentals, a pena de muerte encara existe en os Estaus Unius por cualques crimens federals y militars y en trenta y seis estaus. Dende l'anyo 1976, cuan a Cort Suprema d'Estaus Unius reinstauró a pena capital dimpués d'una moratoria de cuatre anyadas, ha habiu mas de 1.000 execucions. En 2006, estió lo seiseno país con mayor numero d'execucions d'o mundo por dezaga nomás de China, Irán, Pakistán, Iraq y Sudán. En 2007, Nueva Jersey se convirtió en o primer estato en abolir de traza lechislativa la pena de muerte dende 1976, seguiu de Nuevo Mexico en 2009.
Cultura y ocio
thumb|200px|Elementos culturals estausunidenses. Estaus Unius ye una nación culturalment diversa, debiu a la gran variedat de grupos etnicos, de tradicions y de valors.
A cultura "americana" u "occidental" se deriva prencipalment d'os inmigrants d'Europa occidental, prencipiando con os asentamientos angleses y neerlandeses d'os primers colonizadors. As culturas alemana, irlandesa y escocesa tamién han influito significativament en a cultura estausunidense, asinas como bella tradición d'os amerindios nortamericanos y d'os esclavos africanos. A expansión enta l'ueste metió a cultura estausunidense en contacto con a cultura mexicana, encorporando-la en muitas expresions d'ocio y cocina d'o sud d'os Estaus Unius, mas que mas en os estaus orichinalment mexicanos, como Texas, Nuevo Mexico y California. A inmigración masiva d'europeus d'o sud y de l'este d'o continent trayó nuevos elementos.
A cultura estausunidense s'ha descrito como un crisol a on que os inmigrants asimilan a cultura estausunidense unificada que a la vegada encorpora las culturas de toz os inmigrants. Atros modelos, manimenos, suchieren que a cultura no ye un crisol sino que as culturas d'os inmigrants conservan as suyas caracteristicas sin de mezclar-se de tot en una cultura unificata. Os sociologos modernos dicen que a maniera en que a sociedat estausunidense conseguirá l'harmonía etnica y racial ye a traviés d'o pluralismo y no pas de l'asimilación, y que por tanto s'ha d'eliminar o concepto d'o "crisol" cultural.
En o sieglo XX y lo que levamos d'o XXI, Estaus Unius ha estato una gran potencia cultural mundial, pero, a tamas de grans personas como William Faulkner, Frank Lloyd Wright u Jackson Pollock, as suyas grans aportacions a o patrimonio mundial no han de buscar-se en as artes tradicionals, sino en a Ciencia, a tecnolochía y en tres d'as ditas artes populars, consideradas chenuinament estausunidenses: o cine, o cómic y a musica popular.
Musica, cine y televisión
thumb|O famoso sinyal de [[Hollywood.]] A primera cinta comercial d'o mundo s'exhibió en a ciudat de Nueva York en 1894, emplegando o quinetoscopio de Thomas Edison. L'anyo siguient podió veyer-se a primera prochección d'una cinta, tamién en Nueva York, estando Estaus Unius o país líder en o desembolique d'o cine sonoro mientres as decadas venideras. Dende primerías d'o sieglo XX, a industria d'o cine estausunidense ha teniu como base prencipal y referent o districto de Hollywood en a ciudat de Los Angeles (California). O director D. W. Griffith estió clau ta o desembolique d'a gramatica cinematografica y a cinta Citizen Kane (en aragonés Ciudadán Kane) de l'anyo 1941 gosa considerar-se a millor cinta de toz os tiempos. Actors estausunidenses como John Wayne, Humphrey Bogart u Marilyn Monroe s'han convertiu en iconos, mientres que o productor Walt Disney estió líder tanto en as cintas d'animación como en o campo d'o merchandising. Os prencipals estudios cinematograficos de Hollywood han produciu as cintas de mayor exito comercial en a historia como Star Wars (1977) u Titanic (1997), y os productors de Hollywood dominan actualment en a industria cinematografica mundial. left|thumb|250px|O musico [[Louis Armstrong en una fotografía de 1953.]] Estaus Unius tien o mayor numero de telespectadors en o mundo, y o tiempo meyo que pasa un estausunidense debant d'a televisión contina puyando, estando ya de cinco horas diarias en 2006. As cuatre mayors cadenas de televisión son interpresas privatas. O tiempo meyo que un estausunidense pasa ascuitando a radio ye una miqueta mayor de dos horas diarias. En Internet as pachinas mas populars son Facebook, YouTube, MySpace, Wikipedia, Craigslist y eBay.
Os estilos musicals ritmicos y liricos d'os afroamericanos han influenciato muito a musica estausunidense, fendo-la prou diferent d'a tradición europea. Bel elemento d'expresión d'a musica folk como lo blues s'ha adoptato y transformato en os diferents cheneros de musica popular. O jazz se desembolicó en os primers anyos d'o sieglo XX gracias a feguras como Louis Armstrong y Duke Ellington. A musica country se desembolicó en os anyos 1920, y o rhythm and blues en a decada de 1940. Elvis Presley y Chuck Berry estioron pioners d'o rock and roll a meyatos d'a decada de 1950. En os anyos 1960, Bob Dylan apareixió en o renaiximiento d'a musica folk ta convertir-se en un d'os millors cantautors y James Brown lideró lo desembolique d'o funk. Os estilos mas modernos d'a musica estausunidense incluyen o hip hop y a musica house. Estrelas d'o pop estausunidenses como Presley, Michael Jackson, y Madonna s'han feito muit famosos a ran mundial.
Literatura, filosofía y arte
thumb|O escritor [[Jack Kerouac, una d'as feguras mas conoixidas d'a Cheneración Beat.]] En o sieglo XVIII y primerías d'o sieglo XIX, l'arte y a literatura estausunidenses prenioron a mayoría d'os suyos rasgos d'Europa. Escritors como Nathaniel Hawthorne, Edgar Allan Poe u Henry David Thoreau creyoron a meyatos d'o sieglo XIX una nueva escuela literaria estausunidense. Mark Twain y o poeta Walt Whitman estioron importants figuras d'a segunda metat d'ixe mesmo sieglo; Emily Dickinson, cuasi desconoixida mientres a suya vida, ye hue considerada como una poetesa esencial en a literatura estausunidense. Bella obra que han puesto replegar o sentimiento y caracter nacional como Moby-Dick (1851) de Herman Melville, The Adventures of Huckleberry Finn (1885) de Twain u The Great Gatsby de F. Scott Fitzgerald, se dicen a vegadas a "Gran Novela Americana".
Os trascendentalistas, lideratos por Thoreau y Ralph Waldo Emerson establioron o primer gran movimiento filosofico americano. En rematar d'a Guerra Civil estausunidense, Charles Sanders Peirce y dimpués William James y John Dewey estioron liders en o desembolique d'o pragmatismo. En o sieglo XX, a obra de W. V. O. Quine y Richard Rorty facio surtir a filosofía analitica entre os academicos estausunidenses. John Rawls y Robert Nocick lideroron o renaiximiento d'a filosofía politica. left|thumb|250px|A dita Casa Copeland en [[Oak Park (Illinois), un prochecto de l'arquitecto Frank Lloyd Wright.]] En o campo d'as artes visuals, a Escuela d'o río Hudson estió un important movimiento de meyatos d'o sieglo XIX aintro d'a tradición d'o naturalismo europeu. En 1913 a Esposición Internacional d'Arte Moderno en a ciudat de Nueva York, una exposición d'arte modernista europeu, impresionó a lo publico y transformó a escena artistica estausunidense. Georgia O'Keeffe, Marsden Hartley y atros artistas esperimentoron con nuevos estilos, amostrando una gran senbilidat individualista. Os prenipals movimientos artisticos como lo expresionismo abstracto de Jackson Pollock u Willem de Kooning y l'arte pop d'Andy Warhol y Roy Lichtenstein tenioron muita importancia en Estaus Unius. O modernismo y dimpués o postmodernismo facioron famosos a arquitectos estausunidenses como Frank Lloyd Wright, Philip Johnson u Frank Gehry.
Un d'os primers promotors d'o teatro estausunidense estió lo interpresario P. T. Barnum, qui prencipió a dirichir un complexo d'ocio en Manhattan en l'anyo 1841. A companyía de Harrigan and Hart produció una serie de comedias musicals en Nueva York dende os anyos 1870. Ya en o sieglo XX, o musical moderno emerchió en Broadway; os compositors mas famosos de cancions ta musicals estioron Irving Berlin, Cole Porter u Stephen Sondheim. O escritor d'obras de teatro Eugene O'Neill ganó lo Premio Nobel de Literatura en 1936; atros importants dramaturgos estausunidenses incluyen a cuantos ganadors d'o Premio Pulitcer como Tennessee Williams, Edward Albee y August Wilson.
A obra de Charles Ives en os anyos 1910, li fació estar o primer compositor clasico important en os Estaus Unius; atros importants compositors estioron Henry Cowell y John Cage. Aaron Copland y George Gershwin desembolicoron una sintesi unica entre as musicas popular y clasica. As coreografas Isadora Duncan y Martha Graham aduyoron a creyar a danza moderna, mientres que George Balanchine y Jerome Robbins fuoron dos importants figuras d'o ballet mientres o sieglo XX. Unatro medio d'expresión artistico muit important ta os estausunidenses ye a fotografía, tenendo grans fotografos como Alfred Stiegliz, Edward Steichen y Ansel Adams. As tiras comicas y os comics son inventos estausunidenses. Superman, un d'os prencipals comics de superheroes, s'ha convertiu en tot un icono estounitense.
Gastronomía
thumb|right|Un chicot [[centro comercial, con restaurants de comida italiana, americana y chinesa/chaponesa.]] A gastronomía en os Estaus Unius ye parellana a la que se puet trobar en muitos atros paises occidentals. O trigo ye o prencipal cerial. Tradicionalment a cocina estausunidense emplega ingredients como lo pavo, ciervo, trunfas, moniatos, chayote y sirope d'acirón, que ya se feban servir en as cocinas indichenas y d'os primers pobladors europeus. Beluns d'os platos mas caracteristicos son a barbacoa ta carnes de tocín y vaca, o crabcake, as trunfas fritas y as galletas con pepitas de chicolate.
A soul food, tipica d'os esclavos africanos, ye popular en o sud d'os Estaus Unius y mas que mas entre os afroamericanos en tot o país. As cocinas sincretistas como a cocina criolla de Loisiana, a cocina cajún u a Tex-Mex son importants localment. Platos caracteristicos como a tarta de mazana, o pollo frito, a pizza, as hamburguesas y os hot dogs han teniu influencias de diferents grupos etnicos inmigrants. Tamién se consumen muito as trunfas fritas, asinas como los platos mexicanos como por eixemplo os burritos y tacos y os platos italianos como a pasta. Os americanos por un regular prefieren o café en cuentas d'o té. As industrias de marketing d'as interpresas estausunidenses son responsables de que s'haigan cheneralizato o suco de narancha y a leit como bebidas ta o desayuno. Mientres as decadas de 1980 y 1990 a dieta calorica d'os americanos ha puyato en un 24%; a sobén as cadenas de comida rapeda s'han asociato con lo que se diz a "epidemia d'obesidat" americana. Os refrescos gaseosos s'han feito tamién muit populars; iste tipo de bebidas representan o 9% d'a inchesta calorica meyana d'os americanos.
Esportes
thumb|[[Quarterback d'un equipo de fútbol americano universitario.]] Dende zaguerías d'o sieglo XIX, o béisbol ha estato considerato lo deporte nacional d'os Estaus Unius; o fútbol americano, o baloncesto y hockey chelo son os atros tres esportes profesionals por equipos mas importants. O fútbol americano y o baloncesto universitarios atrayen grans audiencias, estando lo fútbol americano o esporte mas popular entre os espectadors. D'antis mas os esportes individuals con mayor numero de seguidors yeran o boxeyo y as cursas de caballos, pero actualment tienen mas importancia o golf y as cursas d'autos, mas que mas a NASCAR. O fútbol se chuga prou a rans amateurs y chovenils. Tamién son populars atros esportes como lo tenis y l'atletismo.
A tamas de que a mayoría d'os esportes estausunidenses s'han desembolicato partindo d'esportes europeus, o baloncesto, o voleibol, o skateboarding, o snowboarding y o cheerleading son inventos estausunidenses. O lacrosse y o surf tienen orichens nativoamericanos y hawaianos. Dica hue, s'han feito ueito Chuegos Olimpicos en Estaus Unius. En total en a suya historia, os Estaus Unius han ganato 2.301 medallas en os Chuegos Olimpicos de Verano, mas que dengún atro país, y 216 en os Chuegos Olimpicos d'Hibierno, o segundo país con mayor numero.
Öd in der Pechschneid
Öd in der Pechschneid ye un lugar d'o municipio de Traunstein en o sudeste de Bavera, Alemanya, en a rechión de l'Alta Bavera.
Skama la Rede
Skama la Rede ye un grupo asturiano de musica ska-punk formato en setiembre de 2003. A mayoría d'os suyos components proceden de Candás, anque tamién bi ha un leyonés y unatro de Luanco.
La nuesa hestoria
LP, L'Aguañaz, 2005
Echaos a la mar
LP, L'Aguañaz, 2007
Myotis nattereri
O murciacalo de Natterer (Myotis nattereri (Kuhl, 1817) ) ye un mamifero d'a orden d'os Chiroptera y familia Vespertilionidae que se troba en a mayor parti d'o continent europeu, partis de l'Orient Meyo y lo norte d'Africa. S'alimenta d'insectos y atros invertebraus que agazapia volando u acaza per o solero. De verano se posa en arbols de fuella caduca y coniferas, edificios u caixas de murciacalos amán d'os habitats d'alimentación. D'hibierno hiberna en espelungas, túnels, menas u suterranos, per un regular escondiéndose en crepas.
Iste murciacalo estió descrito per primera vegada en 1817 per Heinrich Kuhl, qui lo nombró en a honor d'o naturalista austriaco Johann Natterer.
Tom Lister, Jr.
Tom Lister, Jr. (Thomas Duane Lister, Jr.), naixito de Compton (California) o 24 de chunio de 1958, ye un actor estausunidense.
Alicia Markova
Alicia Markova (nombre artistico de Lilian Alicia Marks), naixita de Londres l'1 d'aviento de 1910 y muerta en Bath (Somerset) o 2 d'aviento de 2004, estió una bailarina de ballet britanica, destacando tamién por as suyas coreografías y por o suyo papel como directora teatral. Ye una d'as dos bailarinas britanicas que han recibito a consideración de prima ballerina assoluta, una honor reservata a muit pocas bailarinas.
Cantón de Lanamesán
O cantón de Lanamesán (en occitán canton de Lanamesán, en occitán canton de Lanamesa, en francés canton de Lannemezan) yera una división administrativa francesa situata en o departamento d'os Altos Pireneus, en a rechión d'Occitania.
Virginia Capers
Eliza Virginia Capers, naixita de Sumter (Carolina d'o Sud) o 22 de setiembre de 1925 y muerta en Los Angeles (California) o 6 de mayo de 2004, estió una actriz estausunidense.
Activa en o cine estausunidense mientres os anyos 1970–90 d'entre a suya filmografía, se puet destacar as suyas interpretacions d'o personache Mama Holliday en a cinta Lady Sings the Blues (1972) y d'o personache Florence Sparrow en Ferris Bueller's Day Off (1986).
Krapfen
Os Krapfen son pastelets dulces feitos de masa d'emprenyatuera tipicos d'a epoca de carnaval en os países de fabla alemana. En l'antiga Bavera y Austria, os Krapfen gosan replenar-se con mermelada d'alberche, pero i hai atros como per eixemplo os farcius de mermelada de chordón, nougat u Eierlikör.
Neubrandenburg
Neubrandenburg (en baixo alemán: Niegenbramborg u Bramborg) ye una ciudat de Mecklemburgo-Pomerania Occidental, Alemanya.
Ryan O'Neal
Ryan O'Neal (nombre artistico de Charles Patrick Ryan O'Neal), naixito de Los Ángeles (California) o 20 d'abril de 1941, ye un actor estausunidense.
Neubrandenburg
A ciudat ye famosa por o suyo rico patrimonio medieval d'arquitectura gotica de rechola, que incluye a muralla defensiva d'iste estilo millor conservada d'o mundo. Neubrandenburg recibe l'embotada "Stadt der Vier Tore" ("Ciudat d'as quatro puertas") por as suyas quatro puertas d'a ciudat medieval.
Alcaldes
Lista d'alcaldes democraticos dende 1945:
Iris latifolia
O lidio de puerto (Iris latifolia (Voss) ) ye una especie de planta d'a orden d'os Asparagales y familia Iridaceae que ye orichinaria d'o Pireneu. Ye ampliament cautivada en rechions atemperadas per as suyas flors azuls que amaneixen en primerías d'o verano.
Iris latifolia creix dica una altaria de 50 cm. A planta produz dos u tres flors de color azul intensa con marcas amariellas en o centro d'os petalos inferiors.
Paulöd (Traunstein)
Paulöd ye un lugar d'o municipio de Traunstein en o sudeste de Bavera, Alemanya, en a rechión de l'Alta Bavera.
Fórnols
Fórnols (Fórnoles en castellano) ye un municipio aragonés situato en la comarca de lo Matarranya, en la provincia de Teruel.
Mugas
Lo suyo termin municipal muga con La Fraixneda, con La Portellada, con Ráfals, con un cantón de lo termin de La Cerollera, con Belmont de Sant Chusé, con La Codonyera y con Val Chunquera
Cheodesia
Bi ha un vértiz cheodesico situau a una altaria de 744 metros dende o livel d'a mar amán d'a carretera N-232.
Toponimia
En lo Libro del Reparo del General de 1489-1491 ye Fornols. Oficialment s'escribe Fornoles dende 1495. La chent de la comarca, (comarca de lo Matarranya y la parte catalanoparlant de la comarca oficial de lo Baixo Aragón) diz Fórnols. En catalán existe la propuesta de denominar-lo oficialment Fórnols de Matarranya.
Parla
La parla de Fórnols ye mes arcaizant que la parla d'atros lugars de la comarca de lo Matarranya. Como caracteristica particular ye que lo grupo -TLL-, que en la parla de lo Matarraña se prenuncia -l- (espala, amela, etc...), en Fórnols se prenuncia -ld- como en castellano y en aragonés.
Liga Espanyola de Baloncesto 1958-59
L'anyada 1958-59 d'a Liga Espanyola de Baloncesto estió a tercena edición de dita competición. Participoron dotze equipos, d'os quals dos yeran nuevos en a liga. O ganador teneba o premio de chugar a Copa d'Europa l'anyada siguient y os tres ultimos d'a clasificación final se chugaban o puesto de baixata. Prencipió o 7 d'aviento de 1958 dica o 8 de marzo de 1959. O campión estió, por primera vegada, o CF Barcelona.
Greifswald
Greifswald (en baixo alemán: Griepswold) ye una ciudat de Mecklemburgo-Pomerania Occidental, Alemanya.
A población d'a ciudat teneba 55.659 habitants en 2013, d'os quals 12.500 yeran estudiants y 5.000 emplegaus d'a Universidat de Greifswald.
Historia
En a epoca medieval, o puesto an se devanta agora Greifswald yera una selva despoblada que marcaba a buega entre o Principato danés de Rügen y o condau de Pomerania de Gützkow, que en ixe inte tamién yera baixo control danés. En 1199, o principe Jaromar I permitió a os monches cistercienses daneses construyir a badía de Hilda, agora clamada badía d'Eldena, en l'embocadero d'o río Ryck.
Libio Severo
Libio Severo estió un emperador de l'Imperio Romano d'Occident que gobernó entre lo 19 de noviembre de 461 dica lo 15 d'agosto de 465. Ye naixito de Lucania.
Orleish
Orleish (en francés Orleix) ye una comuna occitana en o departamento francés d'Altos Pireneus, districto de Tarba, cantón de Bordèras y rechión d'Occitania. A comuna yera parte de l'antiga provincia de Bigorra.
Pintor
right|thumb|250px|As Meninas, de [[Diego Velázquez, a on o pintor (a ezquierda) apareix en a suya obra.]]
Un pintor u artista pintor ye una persona que practica a Pintura, como disciplina d'as Artes Polidas, como actividat d'ocio (pintor amateur) u como oficio u profesión (pintor profesional).
Ista palabra s'emplega encara que tien bella confusión, y caldría esferenciar a o artista-pintor d'o artesán-pintor.
Seguntes os periodos historicos, os pintors yeran agrupatos en organizacions profesionals (como os gremios en a Edat Meya). Antiparte, l'oficio de pintor ha evolucionato en os suyos materials y tecnicas.
Manuel Blasco Laborda
Manuel Blasco Laborda naixito d'Urreya de Gayén o 7 d'aviento de 1933 y muerto o 29 de chinero de 2012, estió un atleta aragones que fue campión d'Aragón de campo a traviesa en as anyadas de 1954 y 1957. Os suyos equipos estioron a sección de atletismo d'o Reyal Zaragoza y l'Arenas SD.
Frente Sandinista de Liberación Nacional
250px|right|thumb|Bandera d'o Frente Sandinista de Liberación Nacional.
O Frente Sandinista de Liberación Nacional (en aragonés Frent Sandinista de Liberación Nacional) ye una organización politica d'orichen socialdemocrata creyata en 1961 en Nicaragua por Carlos Fonseca Amador, Tomás Borge Martínez y Silvio Mayorga. Se proclamó seguidora d'a idiolochía y d'o mobimiento liderato por o nicaragüense Augusto C. Sandino, qui prencipió una guerra de guerrillas contra la embasión estausunidense en o suyo país mientres as primeras decadas d'o sieglo XX. Autualment fa parte d'a Internacional Socialista.
Navarcles
Navarcles (Navarcles en catalán y oficialment, Navarclés en castellano) ye un municipio catalán situato en a comarca d'o Baches y provincia de Barcelona.
A suya población ye de 5.818 habitants (2008), en una superficie de 5,53 km² con una densidat de población de 1.052,08 hab/km².
Cheografía
A localidat de Navarcles ye situata a 269 metros d'altaria sobre o livel d'a mar, a o canto d'o río Llobregat y a una distancia de 60 km d'a ciudat de Barcelona, a capital d'a suya provincia y de Catalunya.
D'o suyo termin municipal en fan parte os lugars de Galobart, El Llac y La Planota.
Mugas
O termin municipal de Navarcles muga a o norte con Calders; a l'este con Calders; a lo sud con Talamanca; y a l'ueste con Sant Fruitós de Bages.
El Salvador
El Salvador ye un país tropical situato en America Central, con una población de bels 5,7 millons d'habitants. Con una superficie de 21.041 km² y una densidat de población de 273 hab/km², o país tien a mayor densidat de población de l'America continental.
A suya capital ye San Salvador, una ciudat con bels 2.100.000 habitants. O país, que estió una antiga colonia espanyola, ye independient dende o 15 de setiembre de 1821, y ye organizato politicament como una republica presidencialista. L'actual president d'o país ye Mauricio Funes.
A moneda d'o país ye actualment, dende 2001, o dólar estausunidense (d'antis mas yera o colón salvadorenyo).
Esporte
A selección de fútbol d'El Salvador ha partecipato en dos Copas Mundials de Fútbol y en os Chuegos Olimpicos de Mexico 1968.
Cantón de Maulion
O cantón de Maulion (en occitán canton de Maulion, en francés canton de Mauléon-Barousse) yera una división administrativa francesa situata en o departamento d'os Altos Pireneus, en a rechión d'Occitania.
Petronio Maximo
Petronio Maximo estió un emperador de l'Imperio Romano d'Occident que gobernó entre lo 17 de marzo y lo 31 de mayo de 455.
New Found Glory
New Found Glory (d'antis mas A New Found Glory) ye un grupo pop punk que se formó en Florida en l'anyo 1997 por Jordan Pundik, Chad Gilbert, Steve Klein, Ian Grushka y Joe Moreno.
Idioma kumiai
L'idioma kumiai —conoixiu tamién como dieguenyo d'o Sud, campo u kumeeyaay— ye una luenga indichena perteneixient a la familia lingüistica yumano-cochimí. Ye parlada por menos de cincocientas personas en os estaus de California (Estaus Unius) y Baixa California (Mexico). O nombre nativo d'ista luenga ye kamia.
O kumiai fa parti d'o grupo de luengas yumanas d'o Delta y California. En muitas vegadas, as luengas d'os pueblos vecinos a os kumiai, como lo dieguenyo d’o norte y l'idioma cochimí mti'pa son presos como una mesma luenga, d'a que os idiomas nombraus son simplament dialectos.
Capítol d'a seu
thumb|225px|Capítol de la Seu de Bruxas thumb|225px|Capítol de la Seu de Bruxas
D'alcuerdo con lo dreito canonico, lo capítol de la Seu ye un colechio de clerigos instituito pa aduya a lo bispe con lo suyo consello y, en o caso de quedar vacant lo puesto, substituyir-lo en lo gubierno de la diocesi. La suya creyación ye facultat de lo Papa. Los capítols se composan de canonche y dignidaz que pueden estar numeratos (con prevendas fixas) u no numeratos (lo numero de canonches que sinyala lo bispe seguntes las rendas).
Bi ha un titol beneficial que se da a bels miembros de lo capítol metropolitano que se diz dignidat eclesiastica y que da preferencia sobre los atros miembros. Lo suyo numero y nombre no se fundoron en lo dreito común eclesiastico, se fundoron en los requisitos organizativos de la vida regular y de cadaguna de las diocesis y en los costumbres de cada ilesia. La vida en común requereba la creyación de bels cargos pa lo rechimen, disciplina y administración de lo capítol; y lo gubierno de la diocesi recomendaba la presencia en las seus de los arcedianatos y arciprestatos que i heba en lo mapa eclesiastico.
Lo capítol lo forman un deán (que fa como president), l'archidiacono, lo capiscol u cantor, lo mayestre e lo tresorero. Chunto a ellos se troban las canonchías, en numero variable seguntes un capitol y atro, on bi ha canonches, diacons, sozdiacons y en bels casos (en los capitols mes grans) los capellans.
Ye claro que la primera dignidat yera la de lo bispe (EPISCOPUS en latín) en cada capítol y diocesi.
Lo prior (PRIOR en latín) teneba lo primer puesto dimpués de lo bispe y presidiba lo capítol regular; existió en las seus de Uesca e Chaca dica principios de lo sieglo XIV, en la Colechial de Borcha dica os sieglos XVI-XIX, en la Seu de Zaragoza dica lo sieglo XVII e en la de Roda dica lo sieglo XVIII.
Lo prebost u pabostre (PRAEPOSITUS en latín) s'encargaba de l'administración de los biens de la mensa común: percepción de rendas y distribución de racions canonicals en especie y diners.
L'archidiacono (ARCHIDIACONUS en latín) yera teoricament lo primer de los diacons, a qui competeba la presentación de los ordinandos a lo bispe y que teneba churisdición y dreito de visita sobre lo clero de la demarcación eclesiastica clamata arcedianato.
Lo sacrista u sagristán mayor (SACRISTA en latín) admenistraba los biens de la sacristía y satisfeba los gastos de culto; bellas vegatas recibiba lo titol de tresorero. Lo cantor u capiscol (PRECENTOR u CANTOR en latín) rechiba lo canto coral y ordenaba los servicios d'altar y coro. L' almosnero (HELEMOSINARIUS en latín) en Uesca y Chaca gobernaba la Casa de l'Almosna y atendeba a los pobres y malautos. L'infirmario (INFIRMARIUS en latín) cudiaba de la enfermería canonical; dignidat que no existiba en los capítols seculars y que la suprimioron en los secularizatos.
En las seus de Uesca e Chaca, lo capellán mayor (CAPELLANUS MAYOR en latín) yera lo canonche en qui bispe y capítol delegaban la cura d'almas. En las seus de Chaca e Zaragoza, l'obrero (OPERARIUS en latín) teneba a lo suyo cargo lo mantenimiento de la fabrica y costrucción de dependencias de la seu. En las atras seus la suya función la executaba lo fabriquero, cargo considerato como un oficio y no como una dignidat.
En las localidaz on no bi ha denguna seu y se i ha instituito un colechio de clerigos lo que se diz capítol colechial tien las mesmas funcions que lo capítol de la Seu.
Vinclos externos
Enciclopedia aragonesa
Barbara Perry
Barbara Perry (nombre artistico de Barbara Mae Perry), naixita de Norfolk (Virchinia, Estaus Unius) o 22 de chunio de 1921 y muerta l'5 de mayo de 2019 en Los Angeles (California, Estaus Unius) estió una actriz.
Miquel Zabalza
O 26 de noviembre de 1985, en una operación antiterrorista d'a Guardia Civil contra ETA, ell y miembros d'a suya familia fuoron detenius, a Zabalza sin de vinclación con o terrorismo li portoron ta o cuartel d'Intxaurrondo, conoxiu por as muitas denuncias que teneba por tortura, una vegada en ixe puesto desapareixió y en o cuartel deciban que heba escapau quan lis mostraba un zulo d'a banda terrorista ETA, isto fació que en muitas ciudaz d'o País Basco y Navarra i hese manifestacions. Días dimpués o 15 d'aviento a Guardia Civil trobó o suyo cuerpo sin de vida en o río Bidasoa.
Seguntes investigacions periodisticas y declaracions posteriors morió por tortura mientres o suyo interrogatorio. En o proceso d'a investigación d'a suya muerte o caso fue archivau por falta de prebas y en a reaperura d'o caso anyos dimpués tamién se tornó a archivar.
2 de chinero
Atros países
right|thumb|250px|L'actor estausunidense [[Cuba Gooding, Jr., naixito o 2 de chinero de 1968.]] right|thumb|250px|L'actriz Espanyola [[Paz Vega, naixita o 2 chinero de 1976.]]
Preising (Traunstein)
Preising ye un lugar d'o municipio de Traunstein en o sudeste de Bavera, Alemanya, en a rechión de l'Alta Bavera.
Étienne Maurice Falconet
Étienne Maurice Falconet, naixito de París (Reino de Francia) l'1 d'aviento de 1716 y muerto en ixa mesma capital o 24 de chinero de 1791, estió un escultor francés d'o Barroco (encara que a suya obra tamién teneba influencias de l'arte neoclasico). En 1757 esdevenió miembro de l'Academia Reyal de Pintura y d'Escultura. Se tresladó enta Sant Petersburgo ta fer-ie una estatua en bronze (o dito Caballero de bronze, estatua ecuestre de Pero I de Rusia) por encargo de Catarina II de Rusia, y en tornar a Francia esdevenió rector de l'Academia Reyal de Pintura y d'Escultura.
Himno a la Unidad Sandinista
O Himno a la Unidad Sandinista (en aragonés Himno a la Unidat Sandinista) ye l'himno oficial d'o Frente Sandinista de Liberación Nacional (FSLN), partiu nicaragüense d'ezquierdas.
Fue composato por o musico y compositor nicaragüense Carlos Mejía Godoy. Ye muit conoixito en Nicaragua y en tot o mundo.
Cerro d'Idoya
O cerro d'Idoya (en basco Idoia) ye una montanya de 1.754 m d'altaria situada en a muga entre Aragón y Navarra.
Se troba en a sierra d'Arrigorrieta.
Chimiellas
Chimiellas (en grafía SLA Gimiellas, en castellano Chimillas) ye un municipio d'a provincia de Uesca. A suya población ye de  habitants en una superficie de 9,97 km² y una densidat de 0 hab/km².
Reichsberg
Reichsberg ye un lugar d'o municipio de Traunstein en o sudeste de Bavera, Alemanya, en a rechión de l'Alta Bavera.
Lista de municipios d'a provincia de Zamora
Lista de municipios d'a provincia de Zamora:
George Arliss
George Augustus Andrews, d'o suyo nombre artistico George Arliss, estió un actor britanico, naixito o 10 d'abril de 1868 de Londres (Anglaterra, Reino Uniu) y muerto o 5 de febrero de 1946 tamién en Londres. Activo en o mundo d'o cine dende primerías d'os anyos 1920 mientres o cine mudo dica la segunda metat d'os anyos 1930, fació toda (u cuasi toda) la suya carrera cinematografica en o cine estausunidense, encara que la heba prencipiau en o suyo país natal en o mundo d'o teatro. Tamién tenió actividat, encara que menor, como escritor.
A suya filmografía no ye pas guaire extensa, pero s'en puet destacar as suyas interpretacions en bellas cintas como Disraeli (1930, Alfred E. Green), The Green Goddess (1930, Alfred E. Green), Voltaire (1933, John G. Adolfi), The House of Rothschild (1934, Alfred L. Werker) u Cardinal Richelieu (1935, Rowland V. Lee).
Premios
George Arliss recibió un premio Oscar a o Millor Actor en 1930 por o suyo papel en a pelicula Disraeli, d'Alfred E. Green. Estió o primer britanico en recibir o premio. O mesmo anyo 1930 fue nominato a l'Oscar a o Millor Actor por o suyo papel en The Green Goddess, d'Alfred E. Green.
Unión Deportiva Huesca
A sección de fútbol estió una d'as seccions d'a Unión Deportiva Huesca, entidat poliesportiva aragonesa d'a ciudat de Uesca. Establito en 1940, desaparixe en 1956. A sección de fútbol estió a mas conoixita y a que mas logros consiguió d'o club.
Historia
Principió a chugar en as categorías aragonesas, y en o temporada 1943/44 debutó en a Tercera División. En a temporada 1945/46, a U. D. Huesca dixó de chugar en o campo de Villa Isabel tresladando-se ta o nuevo de San Jorge, con una cabida ta 2.000 personas. En a temporada 1947/48, a Unión Deportiva ganó o suyo grupo d'a Tercera División chugando a fase d'ascenso t'a Segunda División, pero a la fin, no aconsiguió l'ascenso. Finalment ascendió t'a segunda división en a temporada 1949/50 an que i continó por tres anyadas. En a suya primera partecipación (temporada 1950/51) o club obtenió a millor clasificación d'a historia de toz os clubs de Uesca, rematando a liga en 5eno puesto, nomás a 3 puntos de poder chugar a liguilla d'ascenso t'a Primera División. Entre 1953 y 1956, a U. D. Huesca tornó a chugar en a tercera división, anque estió amanato a tornar a puyar de categoría, pero a la fin o club se disolvió en 1956. Cuatre anyadas dimpués se funda la Sociedad Deportiva Huesca.
Sección de baloncesto
A Unión Deportiva tamién tenió atras seccions como a de baloncesto que principio a suya actividat mientres os anyos cuaranta.
Records d'o club
''Os datos son referitos a la competición de liga regular d'a Segunda División
Villafranca
Villafranca (Villafranca del Campo en castellano) ye un municipio de la provincia de Teruel (Aragón), situato en la comarca de Xiloca.
La suya población ye de habitants en una superficie de 66,8 km² y una densidat de población de 0 hab/km².
Cheografía
Ye situato en la fuesa de Xiloca que fa part de la depresión de Calatayú-Teruel, cerca de lo río Xiloca, a 956 metros d'altaria dencima de lo livel d'a mar y a una distancia de 47 km de la ciudat de Teruel, la capital de la suya provincia.
Mugas
Lo suyo termin municipal muga con Alba, Peracens, Villar d'el Salz, Uellos Negros, Mont-reyal, Buenya y Cingla.
Toponimia
No ye mencionata en l'adchudicación de decimas y primicias de Remón de Castrocol de 1205 y Pascual Diarte Lorente opina que fue fundata dimpués d'ixe anyo como nuclio de repoblación, como atros toponimos con lo principio con "villa" que bi ha en la redolata.
L'apelativo del Campo ye recient, dende 1910. Tradicionalment s'ha dito y escrito siempre Villafranca y variants. Por eixemplo en las actas de lo proceso de Corz de Zaragoza (1398-1400) s'escribe Villa Francha.
Bi ha microtoponimos con component aragonés u con arcaísmos intresants como La Cambra, Cheza, Trascasa, Travesadas, Los Toscares, Toscales, Suertes del Azarollo, Cerro de los Algezares, Saletas, La Retuerta, Raboseros, Ornellas, El Hondón, Mirabuenas, Las Lomas, Cuello Bajo, Cordegal/Cardegal, Canyalacambra, Cantonada y Ituelos.
Historia
Los primers documentos que n'i ha referencias son de 1182 y 1211. Seguntes bels historiadors, Villafranca amaneixió de la unión de los nuclios de Saletas, Torre Imbidia y Cuevas, encara que atros creyen que Villafranca correspondeba a la pardina de localización desconoixita dita Villalbiella u Villalbuela.